Frank Lampard
Frank James Lampard (sündinud 20. juunil 1978 Londonis) on Inglismaa jalgpallitreener ja endine jalgpallur (poolkaitsja). Ta mängis Inglismaa jalgpallikoondises aastatel 1999–2014. Aastatel 2001–2014 mängis Lampard Londoni Chelseas. Ta osteti West Ham Unitedist 11 miljoni naela eest. 23. detsembril 2009 nimetati Frank Lampard statistika põhjal Premier League'i aastakümne parimaks mängijaks. 31. mail 2018 sai ta Inglismaa esiliiga klubi Derby County peatreeneriks. Aastatel 2019–2021 oli ta Chelsea peatreener.